বাজারে আসছে iPhone 18, কী কী ফিচার? দামই বা কত? জেনে নিন

ওয়েব ডেস্ক: প্রতি বছর নতুন সিরিজের আইফোন লঞ্চ করা অ্যাপলের (Apple) পরম্পরা। ২০২৬-এও সেই ঐতিহ্য বজায় রাখতে চলেছে এই টেক জায়ান্ট সংস্থা। এবছর লঞ্চ হতে পারে আইফোন ১৮ (iPhone 18) সিরিজের বিভিন্ন ভ্যারিয়েন্টের ফ্ল্যাগশিপ মোবাইল। ইতিমধ্যেই এই সিরিজ ঘিরে নানা তথ্য ফাঁস হয়েছে। এবার একটি টেক প্রতিবেদনে ইঙ্গিত মিলেছে যে, এই সিরিজের আইফোনের দাম বেশ খানিকটা বাড়তে চলেছে।

তাইওয়ানের একটি সংবাদমাধ্যমের প্রতিবেদন অনুযায়ী, আইফোন ১৮ সিরিজে সুপারফাস্ট ২ ন্যানোমিটারের এ-২০ প্রো চিপসেট দেওয়া হবে। এদিকে বর্তমানে সিলিকন ওয়েফারের দাম উল্লেখযোগ্যভাবে বেড়ে গিয়েছে। তাই এই সিরিজের মোবাইলের ক্ষেত্রে অ্যাপলের উৎপাদন খরচ উল্লেখযোগ্যভাবে বেড়ে যেতে পারে। সেই কারণে আইফোন ১৮ প্রো (iPhone 18 Pro) এবং আইফোন ১৮ প্রো ম্যাক্স (iPhone 18 Pro Max) ভ্যারিয়েন্টের দাম বাড়তে চলেছে বলে অনুমান করা হচ্ছে।

আরও পড়ুন: স্ক্র্যাপ থেকে AI সুপারবাইক! যুগান্তকারী আবিষ্কার ভারতে, দেখুন ভিডিও

তবে শুধু চিপসেট নয়, আসন্ন এই সিরিজের মোবাইলের ডিজাইনেও বড় পরিবর্তন আনতে চলেছে অ্যাপল। প্রতিবেদন অনুযায়ী, আইফোন ১৮ সিরিজে ডাইনামিক আইল্যান্ড বাদ দিয়ে পাঞ্চ-হোল সেলফি ক্যামেরা এবং আন্ডার-ডিসপ্লে ফেস আইডি ফিচার দেওয়া হতে পারে। এছাড়া আগের ডুয়াল-টোন ডিজাইনের পরিবর্তে এই সিরিজে সিঙ্গেল টোন ফিনিশ থাকতে পারে। ক্যামেরার ক্ষেত্রেও ভ্যারিয়েবল অ্যাপারচার লেন্স দেওয়া হতে পারে।

আইফোন ১৮ সিরিজের মোবাইল লঞ্চ হতে পারে চলতি বছরের সেপ্টেম্বরে। ফোল্ডেবল আইফোনের সঙ্গেই বাজারে আসতে পারে এই নয়া সিরিজ। তবে উৎপাদন খরচ বেড়ে যাওয়ায় এখনও আইফোন ১৮ সিরিজের দাম (iPhone 18 Price) ঠিক করেনি অ্যাপল। কিন্তু মনে করা হচ্ছে, আইফোন ১৭ সিরিজের তুলনায় অনেকটা বেড়ে যাবে আইফোন ১৮ সিরিজের দাম। বর্তমানে আইফোন-১৭ প্রো ভ্যারিয়েন্টের দাম ১,৩৪,৯০০ টাকা এবং আইফোন-১৭ প্রো ম্যাক্স ভ্যারিয়েন্টের দাম ১,৪৯,৯০০ টাকা থেকে শুরু হচ্ছে।

দেখুন আরও খবর:

The post বাজারে আসছে iPhone 18, কী কী ফিচার? দামই বা কত? জেনে নিন first appeared on KolkataTV.

The post বাজারে আসছে iPhone 18, কী কী ফিচার? দামই বা কত? জেনে নিন appeared first on KolkataTV.